છોટાઉદેપુર નગર પાલિકામાં સફાઈ કામદાર તરીકે ફરજ બજાવતા રોજમદાર કામદારોએ પાલિકામાં એક લેખિત પત્ર આપી અગાઉ 16 કામદારોને કાયમી કર્યા એ જ રીતે તેમને પણ કાયમી કરવા માટે માંગણી કરી છે. તેઓએ પોતાના પત્રમાં જણાવ્યું છે કે અમો ફિક્સ પગારમાં જોડાવા માંગતા નથી. અમારી ભરતી જાહેરાત વગર કરવામાં આવે તેવી માંગણી કરી છે કે અમને વેતન પણ ધારા મુજબ મળે આ ઉપરાંત તેઓએ એવું પણ જણાવ્યું છે કે અમોને હાલમાં લઘુતમ વેતન ધારા મુજબ મળવુ જોઈએ એ મળતુ નથી. સરકારના નિયમના ઉલંઘન કરવા સામે અમો ગાંધી ચ્ધ્યા માર્ગે આંદોલન કરીશું. કામદારોએ લખેલ પત્રમાં જણાવ્યું છે કે અમારી માંગણી સંદર્ભે જો કોઈ પ્રકારના પગલા નહીં ભરવામાં આવે તો તા.27 એપ્રિલથી અમો અચોક્કસ મુદતની હડતાલ ઉપર જઈશું.